Učebnica je rozdelená do dvoch kapitol. V prvej kapitole sú všeobecne charakterizované biogénne prvky, ich výskyt, rozdelenie a zastúpenie v organizme. Druhá nosná kapitola predstavuje systematickú bioanorganickú chémiu. V tejto kapitole sú popísané prvky hlavných a vedľajších skupín periodickej sústavy prvkov so zreteľom na ich výskyt, význam, výrobu a využitie. Multidisciplinárny charakter predstavujú časti pojednávajúce o vzťahu jednotlivých biogénnych prvkov k organizmu človeka. Sú zamerané na funkciu, formu v akej sa nachádzajú, ich transport, procesy súvisiace s ich účasťou, ale aj toxické účinky na organizmus.